Tarzan

Tarzan on Edgar Rice Burroughsin kirjasarjan sankarihahmo, jolla oli apinoiden kasvattamana viidakossa tarvittavia taitoja.

Tarzanin nimi tulee Burroughsin keksimän apinoiden kielen sanoista tar ’valkoinen’ ja zan ’iho’.

Teosten julkaisu
pienois|vasen|pysty=0.6|Tarzan-hahmo ankaralaisessa huvipuistossa.

Tarzan esiintyi ensimmäisen kerran vuoden 1912 romaanissa Tarzan, apinain kuningas. Jo vuonna 1925 kirjoista oli tehty käännöksiä 17 eri kielelle, vuoteen 1947 mennessä kirjoja oli myyty 20–25 miljoonaa kappaletta. Tekijänoikeudet omistava Burroghs Inc. ei ottanut sarjasta Yhdysvalloissa lainkaan uusintapainoksia 1950-luvulla, ja 1960-luvulla yhtiön heikon valvonnan vuoksi markkinoille työntyivät pehmeäkantiset piraattiversiot. Kirjoja ilmestyi lähes sata erilaista teosta, ja 1963 yli kolme prosenttia kaikista julkaistuista pokkareista oli Tarzan-aiheisia. Vuonna 1991 kirjoja oli käännetty jo 34 kielelle.Havaste 1998, s. 17 

Burroughsin Tarzan-kirjoja ilmestyi 24–26 teosta. Tarkkaa lukumäärää on vaikea määrittää, sillä muutamia keskeneräisiksi jääneitä ovat myöhemmin muut kirjailijat, esimerkiksi Joe R. Lansdale, luvalla tai luvatta kirjoittaneet valmiiksi ja täydentäneet omilla juonikuvioillaan.

pienois|vasen|pysty=0.6|Kaikkien aikojen ensimmäisen Tarzan-elokuvan, Tarzan of the Apes, juliste vuodelta 1918. Ensimmäinen (nuorta) Tarzania elokuvassa näytellyt oli tämän mykkäelokuvan julisteen Gordon Griffith.

Burroughs on kertonut Tarzan-hahmon innoittajina olleen antiikin myytit, Romulus ja Remus -tarina, Rudyard Kiplingin ViidakkokirjanSuolahti 1986. ja erään lehtileikkeen, jossa haaksirikkoutuneen merimiehen kanssa autiolla saarella asunut naarasapina tarjosi merimiehelle mukaan omaa poikastaan kun hänet pelastettiin saarelta. Burroughs itse piti Tarzanin tarinaa aluksi kehnona ja arveli myynnin olevan heikkoa.Havaste 1998, s. 36-27.

Tarzanista on tehty myös useita elokuvaversioita. Johnny Weissmuller (Tarzan) ja Maureen O’Sullivan (Jane Parker) näyttelivät yhdessä kuudessa Tarzan-elokuvassa vuosina 1932–1942.

Teosten juonikuvio
Tarzanin vanhemmat, Lordi ja Lady Greystoke, jätetään laivakapinan seurauksena Afrikan länsirannikolle. Tarzan syntyy hänen isänsä rakentamaan majaan. Kun hän on vuoden ikäinen, hänen äitinsä kuolee luonnollisista syistä, kun taas hänen isänsä kuolee ihmisapinaheimon johtajan surmaamana. Saman heimon naaras, Kala, ottaa hänet kasvatikseen. Poika saa apinanimekseen Tarzan, joka tarkoittaa valkoista ihoa. 

Tarzan kasvaa taitavaksi viidakon valtiaaksi ja kokee monia seikkailuja. Hän saa myöhemmin selville olevansa John Clayton III, brittiläisen lordi Greystoken poika.  Aikuisena hän käy Englannissa, mutta palaa Afrikkaan, koska ei pidä valkoisen miehen sivilisaatiosta. Burroughsin tekstille ominaisesti Tarzan joutui käymään pitkän taistelun rakkaudestaan, mutta saa kuin saakin puolisokseen kauniin Janen. Heille syntyy poika Jack, josta myös tulee aikanaan viidakkomies, apinanimeltään Korak eli Tappaja. 

pienois|oikea|Tarzanin puumaja Disneylandissa.

Korak löytää arabien joukosta pienen Mirjamiksi kutsutun Jeanne Jacotin, legioonakapteeni Jacot’n tyttären, jonka šeikki Amor ben Khautour oli ryöstänyt kostoksi sisarenpoikansa, kuuluisan rosvon Ahmed ben Houdinin mestaamisesta. Mirjamista tulee Korakin puoliso. Arvonannon osoituksena uudelle yllättäen löytyneelle vävylleen kapteeni Jacot, kiivas tasavaltalainen, joka yleensä kieltäytyi käyttämästä perimäänsä ruhtinaan arvoa, kertoo tyttärensä olevan alun perin ruhtinatar. Korakin ja Mirjamin poika Dackie esiintyy kirjassa Tarzan ja pikkuväki, joskin vain pienessä episodissa.

Tarzan-kirjoissa toistuvat muun muassa hyvän ja pahan taistelu, kadonneet kansat ja maailmat, taistelut petoeläinten kanssa sekä Afrikan rikkaudet.

Tarzan-kirjat
 Pääsarja 
 Nro Tunnetuin suomenkielinen nimiMuita suomenkielisiä nimiä Alkuperäinen nimi Tietoa Vuosi 1.  Tarzan, apinain kuningas Apinoiden Tarzan (suomennos: Pekka Markkula) Tarzan of the Apes   1912 2.  Tarzanin paluu  align="center"| The Return of Tarzan   1913 3.  Tarzanin pedot  align="center"| The Beasts of Tarzan   1914 4.  Tarzanin poika  align="center"| The Son of Tarzan   1914 5.  Tarzan ja Oparin aarteet  align="center"| Tarzan and the Jewels of Opar   1916 6.  Tarzanin viidakkoseikkailuja  align="center"| Jungle Tales of Tarzan  sisältää lyhyitä tarinoita vuosilta 1916 ja 1917  1919 7.   Talttumaton Tarzan Julkaistu aiemmin kahtena niteenä: Talttumaton Tarzan ja  Tarzan ja valkoinen nainen Tarzan, the Untamed  Yhdistetty kaksi lyhyempää tarinaa, Talttumaton Tarzan (1919) ja  Tarzan ja valkoinen nainen (1920).  1920 8.   Kauhea Tarzan  align="center"| Tarzan the Terrible   1921 9.  Tarzan ja kultaleijona  align="center"| Tarzan and the Golden Lion   1922–1923 10.  Tarzan ja pikkuväki  align="center"|  Tarzan and the Ant Men   1924 11.   Tarzan, viidakon valtias Tarzan, viidakon herra (suomennos: Valfrid Hedman) Tarzan, Lord of the Jungle   1927–1928 12.  Tarzan ja kadonnut valtakunta Tarzan taistelee jälleen (suomennos Werner Anttila) Tarzan and the Lost Empire   1928 13.   Tarzan maan uumenissa  align="center"| Tarzan At the Earth´s Core   1929 14.  Voittamaton Tarzan  align="center"| Tarzan the Invincible   1930–1931 15.   Urhea Tarzan  align="center"| Tarzan Triumphant   1931 16.   Tarzan ja kultakaupunki Tarzan ja kultainen kaupunki (suomennos: Marjatta Jokimäki)  Tarzan and the City of Gold   1932 17.  Tarzan ja leijonamies  align="center"| Tarzan and the Lion Man   1933–1934 18.   Tarzan ja leopardimiehet  align="center"| Tarzan and the Leopard Men   1935 19.  Tarzan ja tytönryöstäjät  align="center"| Tarzan´s Quest   1935–1936 20.  Tarzan ja kielletty kaupunki  align="center"| Tarzan and the Forbidden City   1938 21.  Mahtava Tarzan  align="center"| Tarzan the Magnificent  Yhdistetty kaksi tarinaa vuosilta 1936 ja 1937–1938  1939 22.  Tarzan Sumatran viidakossa  align="center"| Tarzan and the Foreign Legion  tehty 1944, julkaistu 1947  1947 23.   Tarzan ja mielipuoli  align="center"| Tarzan and the Madman  tehty 1940, julkaistu 1964  1964 24.  Tarzan ja haaksirikkoiset  align="center"| Tarzan and the Castaways  Kolme lyhyempää tarinaa vuosilta 1940 ja 1941  1965

 Muut 

 Nro Suomenkielinen nimi Alkuperäinen nimi Tietoa Vuosi 1.  Tarzan ja Tarzan -kaksoset  Tarzan and the Tarzan Twins  Nuoremmille lukijoille. Kaksi tarinaa vuosilta 1927 ja 1936.  1963 2.  Tarzan ja kadonnut seikkailu  Tarzan: the Lost Adventure  Joe R. Lansdale teki loppuun.  1995

Muiden kirjoittamia

Barton Werper - Burroughsin perikunta ei koskaan valtuuttanut näitä. Poistettiin markkinoilta ja jäljelle jääneet kopiot tuhottiin.
Tarzan and the Silver Globe (1964)
Tarzan and the Cave City (1964)
Tarzan and the Snake People (1964)
Tarzan and the Abominable Snowmen (1965)
Tarzan and the Winged Invaders (1965)

Fritz Leiber – ensimmäinen Burroughsin perikunnan valtuuttama kirja, lasketaan 25:nneksi kirjaksi Tarzan-sarjassa.
Tarzan and the Valley of Gold (1966)

Philip José Farmer
Tarzaniin perustuva henkilöhahmo (Lord Grandrith) esiintyy Nine-trilogiassa:
A Feast Unknown (n. 1969)
Lord of the Trees (n. 1970)
The Mad Goblin (n. 1970)
Tarzan Alive (1972) Tarzanin fiktiivinen henkilöhistoria Lordi Greystokena.
Time’s Last Gift (1972) valtuuttamaton teos selittää, kuinka Tarzan-hahmo (nimeämätön tekijänoikeussyistä) voi olla muinaisessa Oparissa.
The Adventure of the Peerless Peer (1974)
 Opar-kirjat – Burroughsin perikunnan valtuuttamia. Yksi henkilöhahmoista muistuttaa Tarzania.
Hadon of Ancient Opar (1974)
Flight to Opar (1976)
The Dark Heart of Time (1999) Burroughsin perikunnan valtuuttama, Tarzan esiintyy omalla nimellään.
Farmer on myös kirjoittanut kirjan Lordi Tyger, jossa ERB-hourahtanut miljonääri yrittää tehdä elävän elämän Tarzanin. Hän on myös kääntänyt ensimmäisen Tarzan-kirjan Tarzan, apinain kuningas esperantoksi.

R. A. Salvatore
Tarzanin voittoisa paluu (Tarzan: The Epic Adventures, 1996), valtuutettu teos, perustuu samannimisen tv-sarjan aloitusjaksoon.

Nigel Cox
Tarzan Presley (2004), kirja yhdisti hahmoja Tarzan ja Elvis Presley yhteen henkilöhahmoon: Tarzan Presley.

 Sarjakuvia 
Tarzan esiintyi englanninkielisessä sarjakuvassa ensimmäisen kerran 7. tammikuuta vuonna 1929. Harold Foster piirsi Tarzania vuodesta 1929 vuoteen 1936 ja Burne Hogarth vuodesta 1936 alkaen. Suomessa Harold Fosterin piirtämää Tarzania julkaisi 1930-luvulla Kerron Sinulle... -lehti. Rex Maxonin piirtämää Tarzania julkaisi 1940-luvulla Helsingin Sanomat. Myöhemmin Tarzania julkaisi Suomessa parin kolmen vuoden ajan myös Atlantic Förlagin tytäryhtiö.

 Elokuvia 

 Tarzan – viidakon valtias (engl. Tarzan, the Ape Man, 1932, Suomessa myös nimillä Tarzan, Tarzan – aarniometsän valtias ja Apinoiden Tarzan)
 Talttumaton Tarzan (engl. Tarzan, the Ape Man, 1959)
 Tarzanin suuri seikkailu (engl. Tarzan's Greatest Adventure, 1959)
 Tarzan, apinamies (engl. Tarzan, the Ape Man, 1981)
 Tarzan, Disneyn animaatioelokuva, 1999
 Tarzan & Jane, Disneyn Tarzan-elokuvan jatko-osa, 2002
 Tarzan 2, Disneyn Tarzan-elokuvan jatko-osa, 2005
 Tarzan, 2013
 Tarzanin legenda, 2016

 Televisiosarjoja 
 Tarzan, vuosina 1966–68 NBC:llä esitetty televisiosarja
 Tarzán, vuosina 1991–94 esitetty ranskalais-meksikkolais-yhdysvaltalainen televisiosarja
 Tarzan: The Epic Adventures, vuosina 1996–97 esitetty yhdysvaltalainen televisiosarja
 Tarzan, vuonna 2003 esitetty The WB:n televisiosarja
 Disneyn Tarzanin legenda, vuosina 2001–03 esitetty Disneyn animaatiosarja

Katso myös
 Villilapsi

 Lähteet 
  Verkkouutiset 4.12.1998 (STT).  Tiede 5/2005
 Suolahti, Jaakko: Tarzan, kirjat ja kirjoitus. Teoksessa 

 Viitteet 

 Kirjallisuutta 




 Aiheesta muualla 

 "Tarzanin kotisivut". 
 Tarzan-kirjoja Gutenberg-projektissa. 
 Tarzan ja muita Edgar Rice Burroughsin teoksia Gutenberg Australia.  
 Tarzan ja muita ERB:n kirjoja äänikirjoina.  
 Edgar Rice Burroughsin teoksia Wikiaineistossa (Wikisource) 
 Veikko Rekunen: Satiiri Tarzan-kirjoissa . Spin 3/1983.
 Panu Höglund: Aaioo sanoi Tarzan. Kolinaa Panuhuoneesta 4.6.2008. (Internet Archive)

*
Luokka:Seulonnan keskeiset artikkelit